section_heading: Životopis
paragraph_text: Vane je imao sreću jer je ubrzo naišao drugi trgovački brod. Nitko ga od posade nije prepoznao pa je, nakon što je dao lažno ime, primljen kao mornar. Igrom slučaja, brod kapetana Holforda se vratio i ovaj je razotkrio Vaneov pravi identitet. Vane je zatočen i predan vlastima na Jamajci. Na suđenju se nije branio te ga je guverner Jamajke Nicholas Lawes osudio na smrt. Iz nejasnih razloga Vane je ostao zatvoren više od godinu dana prije nego što je obješen na Gallows Pointu u Port Royalu, 29. ožujka 1721. godine. Njegovo tijelo je ostavljeno da trune na ulazu u luku kao upozorenje.